Na temelju odredbe članka 10. stavka 3. Zakona o financiranju političkih aktivnosti i izborne promidžbe („Narodne novine“ broj 29/19) i odredbi članka 32. stavka 1. podstavka 31. Statuta Grada Starog Grada ("Službeni glasnik Grada Starog Grada". broj: 12/09, 03/10, 4/13, 5/13 i 6/18), Gradsko vijeće Grada Staroga Grada na XXXI. sjednici održanoj dana 18. prosinca 2019. godine, d o n o s i

**O D L U K U**

**o raspoređivanju sredstava za financiranje političkih stranaka i vijećnika s liste grupe birača**

**zastupljenih u Gradskom vijeću Grada Staroga Grada**

**za 2020. godinu**

**Članak 1.**

Ovom Odlukom raspoređuju se sredstva za financiranje političkih stranaka i vijećnika s liste grupe birača zastupljenih u Gradskom vijeću Grada Staroga Grada (u daljnjem tekstu: Gradsko vijeće) za 2020. godinu, a koja su osigurana u Proračunu Grada Staroga Grada za 2020. godinu.

**Članak 2.**

1. Za svakog člana Gradskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerna broju njenih članova u Gradskom vijeću u trenutku konstituiranja Gradskog vijeća te pojedinom vijećniku s liste grupe birača.
2. Za svakog izabranog člana Gradskog vijeća podzastupljenog spola, pojedinoj političkoj stranci i vijećnicima s liste grupe birača pripada i pravo na naknadu u visini od 10 % iznosa.
3. Podzastupljenost spola u smislu stavka 2. ovoga članka postoji ako je zastupljenost jednog spola u Gradskom vijeću Grada Staroga Grada niža od 40 %.

**Članak 3.**

1. Za svakog člana Gradskog vijeća utvrđuje se godišnji iznos sredstava od 1.000,00 kuna.
2. Za svakog člana Gradskog vijeća podzastupljenog spola utvrđuje se godišnji iznos od 1.100,00 kuna.

**Članak 4.**

Političkim strankama i vijećnicima s liste grupe birača zastupljenim u Gradskom vijeću raspoređuju se sredstva osigurana u Proračunu Grada Staroga Grada za 2020. godinu na način utvrđen u članku 2. ove Odluke u godišnjem iznosu kako slijedi:

|  |  |  |
| --- | --- | --- |
| HRVATSKA DEMOKRATSKA ZAJEDNICA - HDZ |  | **6.200,00** |
| 6 članova (4 člana x 1.000,00 + 2 članice x 1.100,00) |  | 6.200,00 |
| KANDIDACIJSKA LISTA GRUPE BIRAČA |  | **5.100,00** |
| 5 članova (4 člana i 1 članica) |  |  |
| Bratanić Teo |  | 1.000,00 |
| Lupi Nikola |  | 1.000,00 |
| Moškatelo Ivica |  | 1.000,00 |
| Plančić Fani |  | 1.100,00 |
| Račić Stjepko |  | 1.000,00 |
| SOCIJALDEMOKRATSKA PARTIJA- SDP |  | 2.000,00 |
| 2 člana (2 člana x 2.000,00) |  | 2.000,00 |
| **UKUPNO** |  | **13.300,00** |

**Članak 5.**

Sredstva iz članka 4. ove Odluke doznačuje Jedinstveni upravni odjel Grada Staroga Grada na žiroračun političke stranke odnosno na poseban račun vijećnika sa liste grupe birača.

**Članak 6.**

Ova Odluka stupa na snagu osmog dana od dana objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



#### GRAD STARI GRAD

*Gradsko vijeće*

KLASA: 402-01/19-01/ 33 PREDSJEDNIK

URBROJ: 2128/03-19-2 GRADSKOG VIJEĆA

Stari Grad, 18. prosinca 2019. godine *Toni Lučić Lavčević, dr.med.*